**Prilog 5. - PRIJEDLOG UGOVORA O POVJERAVANJU KOMUNALNE DJELATNOSTI**

**GRAD ZADAR, Narodni trg 1, Zadar, OIB: 09933651854,** zastupan po gradonačelniku Branku Dukiću, (dalje u tekstu: Naručitelj),

I

**\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_** (u daljnjem tekstu: Pružatelj usluge)

**sklopili su**

**U G O V O R**

**o povjeravanju komunalne djelatnosti**

**održavanja javne rasvjete ZONA I**

***UVOD***

**Članak 1.**

Ugovorne strane suglasne su da su dana \_\_\_\_\_\_\_\_\_\_\_ sklopile Okvirni sporazum za održavanje javne rasvjete za Zonu I za razdoblje od četiri godine ( KLASA: \_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_ od \_\_\_\_\_\_\_\_\_\_).

Temeljem Okvirnog sporazuma sklapa se godišnji Ugovor o povjeravanju komunalne djelatnosti održavanja javne rasvjete za Zonu I za razdoblje od 12 mjeseci sukladno Troškovniku koji je sastavni dio ovog Ugovora.

***PREDMET I TRAJANJE UGOVORA***

**Članak 2.**

Predmet ovog Ugovora je povjeravanje komunalne djelatnosti održavanja javne rasvjete za Zonu I koja obuhvaća pregled objekata i uređaja javne rasvjete, održavanje i remont objekata i uređaja javne rasvjete uključujući i nabavi i uskladištenje materijala potrebnog za održavanje te prateće radove i usluge dežurstva, prema opisu i popisu poslova iz Troškovnika koji čini sastavni dio ovog Ugovora.

Javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu Grada Zadra.

Poslovi iz stavka 1. ovog članka povjeravaju se za Zonu I koja obuhvaća napajanja javne rasvjete:

|  |  |  |  |  |  |  |
| --- | --- | --- | --- | --- | --- | --- |
| **Rb** | **Oznaka** | **Naziv** |  | **Rb** | **Oznaka** | **Naziv** |
| 1 | A195 | TS ARBANASI 2 |  | 51 | C123 | JR RAVA MALA  |
| 2 | A017 | TS ARBANASI 3 |  | 52 | C124 | JR RAVA VELA |
| 3 | A016 | TS ARBANASI 4 |  | 53 | A077 | TS MEHANIZACIJA |
| 4 | A018 | TS ARBANASI 5 |  | 54 | C127 | JR MOLAT |
| 5 | A237 | TS ARBANASI 7 |  | 55 | A200 | TS MORNAR |
| 6 | A214 | TS AUTO CENTAR |  | 56 | C145 | JR OLIB |
| 7 | A107 | TS AUTO SERVIS |  | 57 | C146 | JR OLIB |
| 8 | H056 | TS BABINDUB |  | 58 | A197 | JR PETRA SKOKA |
| 9 | A227 | TS BARBARIČINE 2 |  | 59 | A099 | TS PLOČE 1 |
| 10 | A087 | TS BENKOVAČKA |  | 60 | A160 | TS PLOČE 2 |
| 11 | C128 | JR MOLAT, BRGULJE |  | 61 | A013 | TS POŠTA |
| 12 | C129 | TS BRGULJE 2 |  | 62 | C148 | JR PREMUDA |
| 13 | A078 | TS BULEVAR 1 |  | 63 | A014 | TS RELJA |
| 14 | A079 | TS BULEVAR 2 |  | 64 | A246 | TS RELJA 3 |
| 15 | A100 | TS CRNO 1 |  | 65 | C139 | TS SILBA 2 |
| 16 | A101 | TS CRNO 2 |  | 66 | C140 | TS SILBA 1 |
| 17 | A104 | TS CRNO 3 |  | 67 | C141 | JR SILBA |
| 18 | A105 | TS CRNO 4 |  | 68 | A096 | TS SINJORETOVO |
| 19 | A085 | TS CRVENE KUĆE 4 |  | 69 | A093 | TS SMILJEVAC |
| 20 | A285 | TS CRVENE KUĆE 1 |  | 70 | A221 | TS SMILJEVAC 1 |
| 21 | A196 | TS CRVENE KUĆE 2 |  | 71 | A094 | TS SMILJEVAC 2 |
| 22 | A286 | TS CRVENE KUĆE 3 |  | 72 | A222 | TS SMILJEVAC 5 |
| 23 | A102 | TS DRAČEVAC |  | 73 | A154 | TS SOKIN BRIG |
| 24 | A012 | TS FOŠA |  | 74 | A155 | TS STAKLENIK |
| 25 | A001 | TS GRAD 1 |  | 75 | A084 | TS ŠKOLA SMILJEVAC |
| 26 | A009 | TS GRAD 10 |  | 76 | A011 | TS TEHNIČKA ŠKOLA |
| 27 | A114 | TS GRAD 12 |  | 77 | A010 | TS VAROŠ |
| 28 | A002 | TS GRAD 2 |  | 78 | A054 | TS VELEBITSKA 1 |
| 29 | A219 | TS GRAD 21 |  | 79 | A055 | TS VELEBITSKA 2 |
| 30 | A003 | TS GRAD 3 |  | 80 | A208 | TS VELETRŽNICA |
| 31 | A004 | TS GRAD 4 |  | 81 | A281 | JR VELETRŽNICA |
| 32 | A005 | TS GRAD 5 |  | 82 | A046 | TS VOŠTARNICA 1 |
| 33 | A007 | TS GRAD 7 |  | 83 | A048 | TS VOŠTARNICA 3 |
| 34 | A008 | TS GRAD 8 |  | 84 | A045 | TS VRULJE |
| 35 | A161 | TS GRAMAT |  | 85 | C130 | TS ZAPUNTEL 1 |
| 36 | C134 | JR IST |  | 86 | C131 | TS ZAPUNTEL 2 |
| 37 | C120 | JR IŽ MALI (Makovac) |  | 87 | A193 | TS ZRINSKI |
| 38 | C119 | JR IŽ MALI (Porovac) |  | 88 |  | JR ZADAR, GAŽENIČKA CESTA |
| 39 | C115 | TS IŽ VELI (DRAGE) |  | 89 |  | JR IZNAD ŠKOLE, JADRANSKA C.  |
| 40 | C117 | TS IŽ VELI 1 |  | 90 |  | OJR (KOD ZVONIKA) |
| 41 | C116 | TS IŽ VELI 2 |  | 91 |  | OJR (ZA REFLEKTORE) |
| 42 | C118 | TS IŽ VELI 3 |  | 92 |  | POZDRAV SUNCU |
| 43 | A074 | TS JAZINE 2 |  | 93 |  | JR TIZ-4 |
| 44 | A086 | TS JUSTA NOVA |  | 94 |  | JR TIZ-3 |
| 45 | A095 | TS PUT KAMENOLOMA |  | 95 |  | JR TIZ-1 |
| 46 | A153 | TS KAMENOLOM PUT |  | 96 |  | JR IST |
| 47 | A088 | TS KOTLAR 1 |  | 97 |  | SUSTAV ZA ODVLAŽIVANJE |
| 48 | A089 | TS KOTLAR 2 |  | 98 |  | JR D-8 PROLAZ KROZ ZADAR |
| 49 | A090 | TS KOTLAR 3 |  | 99 |  | FONTANA (POLJANA I.PAVLA II) |
| 50 | A098 | TS LOKO |  |  |  |  |

Ovaj Ugovor sklapa se na razdoblje od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pružatelj usluge se obvezuje da će poslove održavanja javne rasvjete pružati u skladu s ponudbenim troškovnikom koji čini sastavni dio ovog Ugovora te drugim zakonskim propisima koji reguliraju predmetnu djelatnost i aktima Grada Zadra.

Pružatelj usluge je upoznat sa stvarnim stanjem preuzetih instalacija javne rasvjete na području Grada Zadra – ZONA I.

**CIJENA UGOVORA**

**Članak 3.**

Cijena usluga iz članka 2. ovog Ugovora iznosi **\_\_\_\_\_\_\_\_\_\_\_\_\_\_\_\_** bez PDV-a, odnosno **\_\_\_\_\_\_\_\_\_\_\_\_\_\_\_\_ kuna** (\_\_\_\_\_\_\_\_\_\_\_\_\_\_\_\_\_) **s PDV-om.**

Pružatelj usluge se obvezuje da će usluge iz članka 2. ovog Ugovora pružati prema cijenama iz ponudbenog troškovnika koji čini sastavni dio ovog Ugovora, u skladu sa zakonom i ostalim propisima koji reguliraju predmetnu djelatnost.

Cijene iz ponudbenog troškovnika su nepromjenjive za vrijeme trajanja Ugovora.

**PRUŽANJE USLUGE**

**Članak 4.**

Predmet nabave pružati će se sukcesivno, prema stvarnim potrebama Naručitelja, a na temelju pisanih naloga Upravnog odjela za komunalne djelatnosti i zaštitu okoliša.

Predviđena (okvirna) količina predmeta nabave za vrijeme trajanja ugovora specificirana je u Troškovniku. Stvarno nabavljena količina predmeta nabave temeljem sklopljenog Ugovora može biti veća ili manja od predviđene (okvirne) količine.

Pisani nalozi će sadržavati opis poslova te rok potreban za izvršenje naloga, ovisno o potrebama i stanju na lokaciji.

U slučaju neslaganja oko roka potrebnog za izvršenje pojedinog naloga, Pružatelj usluge je suglasan da Naručitelj angažira sudskog vještaka koji će odrediti primjeren rok za izvršenje naloga. Pružatelj usluge i Naručitelj potpisom ovog Ugovora pristaju da će utvrđenje sudskog vještaka biti obvezujuće za ugovorne strane.

Cijena usluga temeljem pisanih naloga mora odgovarati cijeni iz članka 3. ovog Ugovora.

Uredno izvršenje svakog pojedinog naloga se potvrđuje odobrenjem i ovjerom radnog naloga obavljenih usluga od strane koordinatora obje ugovorne strane.

Pružatelj usluge se obvezuje da će uslugama na svakoj pojedinoj lokaciji za koje dobije nalog od Naručitelja pristupiti najkasnije u roku od 24 sata po pozivu odnosno izdavanju naloga Naručitelja. Usluge koje se tiču sigurnosti Pružatelj usluge je dužan izvršiti i bez posebnog naloga samog Naručitelja, i to odmah ( po pozivu policije, vatrogasaca i sl.). Pružatelj usluge se obvezuje izaći na teren i bez odgode poduzeti nužne mjere za sigurnost (vrijeme odaziva na hitne intervencije na kopnenom području) u roku od \_\_\_\_ minuta od trenutka dojave ili saznanja o nastaloj šteti.

Pružatelj usluge se obvezuje da će po potrebi pružati uslugu subotom, nedjeljom, praznikom, danju i noću po ponuđenim jediničnim cijenama.

Pružatelj usluge je obvezan redovno kontrolirati stanje javne rasvjete i poduzimati odgovarajuće mjere zaštite radi održavanja stanja funkcionalne ispravnosti i onemogućavanja neovlaštenog priključenja na instalacije javne rasvjete.

Priključenje drugih korisnika na instalacije javne rasvjete može izvoditi samo Pružatelj usluge, po pismenom nalogu Upravnog odjela za komunalne djelatnosti i zaštitu okoliša.

Pružatelj usluge će po nalogu Naručitelja, bez naknade, obavljati provjeru utroška električne energije i izvijestiti odgovornu osobu Naručitelja iz članka 6. ovog Ugovora.

Utrošak električne energije plaća Naručitelj po posebnom ugovoru zaključenim s HEP-ODS d.o.o.. Eventualni sporovi koji mogu nastati zbog uređaja za upravljanje javnom rasvjetom koji su u vlasništvu HEP-a, rješavati će se dogovorno između HEP-a, Naručitelja i Pružatelja usluge.

**Članak 5.**

Ugovorne strane utvrđuju da Pružatelj usluge zapošljava, sukladno zakonu i pravilima struke, potrebno stručno osoblje i posjeduje dostatna poslovna sredstva za obavljanje poslova održavanja javne rasvjete.

Ukoliko tijekom izvršenja ugovora zbog nepredviđenih okolnosti dođe do potrebe za zamjenom stručnjaka potrebno je zatražiti pisanu suglasnost naručitelja o traženoj izmjeni.

Novi predloženi stručnjak mora imati iste ili bolje kvalifikacije i stručno iskustvo.

Pružatelj usluge se obvezuje da će, za dobro izvršenje ovog Ugovora, u roku od 15 dana od dana zaključenja ovog Ugovora organizirati 24 satno dežurstvo (za cijelo vrijeme trajanja ovog Ugovora) u timu od najmanje dva stručna djelatnika (tehnički opremljena) i da će svaki nedostatak na javnoj rasvjeti otkloniti u što kraćem vremenu.

Pružatelj usluge se obvezuje na suradnju s građanima, tj. da će u roku od 15 dana od zaključenja ovog Ugovora objaviti broj svog dežurnog telefona u jednom lokalnom listu na koji građani mogu tijekom 24 sata prijaviti svaki nedostatak na javnoj rasvjeti i da će dežurni broj telefona u roku od 15 dana od dana zaključivanja ovog Ugovara građani moći dobiti i na 11888 (Obavijesti o brojevima telefona).

Pružatelj usluge se obvezuje da će o svim dojavama građana voditi urednu evidenciju i istu svakog slijedećeg dana dostaviti odgovornoj osobi Naručitelja iz članka 6. ovog Ugovora.

**Članak 6.**

Nadzor nad izvršenjem svakog pojedinog naloga vršiti će Naručitelj putem odgovorne osobe i to: Predraga Kneževića, dipl.ing.el.

Pružatelj usluge je obvezan osobi iz stavka 1. ovog članka omogućiti provođenje Ugovora i postupiti po svim primjedbama i zahtjevima nadzora, a koji za cilj imaju ispunjenje ugovornih obveza.

Na poziv nadzorne osobe Naručitelja, Pružatelj usluge je obvezan ponoviti pružanje nekvalitetno pruženih usluga, u protivnom, Naručitelj će umanjiti iznos situacije za iznos nekvalitetno pruženih usluga.

Nadzorne osobe iz stavka 1. ovog članka, dužne su za vrijeme trajanja ovog Ugovora, podnositi izvješće o pruženim uslugama Pružatelja usluga i to;

* Gradonačelniku dva polugodišnja izvješće (do kraja lipnja i do kraja prosinca) za tekuću godinu

**Članak 7.**

**Pružatelj usluge se obvezuje nadoknaditi Naručitelju, odnosno trećim osobama, svaku štetu koja nastane pružanjem ugovorenih usluga ili kao posljedica istih.**

Pružatelj usluge je dužan osigurati usluge koji su predmet ovog Ugovora o svom trošku.

Po završetku ugovorenih poslova Pružatelj usluge je dužan otkloniti s javne površine i gradilišta preostali materijal, opremu, sredstva za rad i drugo, te očistiti okoliš od otpada.

Pružatelj usluge se obvezuje odmah po završetku pružene usluge obavijestiti Naručitelja da je usluga pružena.

Pružatelj usluge je dužan sve usluge koji su predmet ovog Ugovora obaviti kvalitetno prema važećim propisima i pravilima struke.

***OBRAČUN I PLAĆANJE IZVRŠENIH USLUGA***

**Članak 8.**

Pružatelj usluge se obvezuje za pružene usluge ispostavljati mjesečne situacije, najkasnije u roku osam dana od isteka mjeseca.

Naručitelj se obvezuje ovjereni neprijeporni dio mjesečnih situacija ( računa) platiti Pružatelju usluge u roku 30 (trideset) dana od dana primitka računa:

* na račun broj:\_\_\_\_\_\_\_\_\_\_\_\_\_\_\_\_ kod \_\_\_\_\_\_\_\_\_\_\_\_\_\_\_\_.

Pružatelj usluge je dio ugovora o javnoj nabavi \_\_\_\_\_\_\_\_\_\_\_\_\_\_\_( predmet ili količina, vrijednost ili postotni udio) dao u podugovor \_\_\_\_\_\_\_\_\_\_\_\_\_\_(naziv ili tvrtka, sjedište, broj računa, zakonski zastupnici).

Naručitelj će podugovaratelju neposredno plaćati za dio ugovora koji je isti pružio na račun \_\_\_\_\_\_\_\_\_\_ kod \_\_\_\_\_\_\_\_\_\_. Pružatelj usluge mora svom računu ili situaciji priložiti račune ili situacije svojih podugovoratelja koje je prethodno potvrdio.

**Članak 9.**

Jamstveni rok za pružene usluge iznosi dvije godine, a za ugrađenu opremu vrijedi jamstveni rok proizvođača. Jamstveni rok teče od dana ispostave računa za pruženu uslugu.

Pružatelj usluge jamči da ugrađeni materijal odgovara standardima, odnosno da je odgovarajuće kakvoće.

Pružatelj usluge se obvezuje da će sve nedostatke koji se pojave u jamstvenom roku otkloniti, bez odlaganja, u roku kojeg odredi Naručitelj.

Naručitelj je dužan o opsežnim nedostacima obavijestiti Pružatelja usluge bez odlaganja, pismenom obaviješću.

**Članak 10.**

Ako je pravovremeno i uredno obavijestio Pružatelja usluge o nedostacima, Naručitelj je ovlašten:

* zahtijevati od Pružatelja usluge da otkloni nedostatak u primjerenom roku
* otkloniti nedostatak na račun Pružatelja usluge, ako Pružatelj usluge ne otkloni nedostatak u roku koji mu je odredio Naručitelj, u kojem slučaju će se Pružatelju usluge umanjiti iznos situacije za iznos koji je bio potreban za otklanjanje nedostataka od strane treće osobe
* sniziti cijenu u razmjeru između vrijednosti pruženih usluga bez nedostatka u vrijeme sklapanja ugovora i vrijednosti koju bi usluga u vrijeme obračuna imala s nedostacima (za otklanjanje nedostataka).

U slučaju neslaganja oko kvalitete pruženih usluga, Pružatelj usluge je suglasan da Naručitelj angažira sudskog vještaka koji će utvrditi kvalitetu pruženih usluga. Pružatelj usluge i Naručitelj potpisom ovog Ugovora pristaju da će utvrđenje sudskog vještaka biti obvezujuće za ugovorne strane.

U slučaju ponavljanja  zahtjeva Pružatelju usluge za otklanjanje nedostataka u primjerenom roku,  Naručitelj će uputiti posljednje upozorenje Pružatelju usluge, te ukoliko ni tada Pružatelj usluge ne otkloni nedostatke u primjerenom roku, Naručitelj će raskinuti ugovor i naplatiti jamstvo za uredno ispunjenje ugovora iz članka 12. ovog Ugovora.

Ako Pružatelj usluge svojom krivnjom ne pruži i ne preda ugovorene usluge u ugovorenom roku, odnosno dinamici održavanja koju utvrdi nadzor, nadzor će uputiti Pružatelju usluge pisano upozorenje odnosno požurnicu ( putem mail-a ili pisanog dopisa) u kojom će dati novi ( naknadni) rok za obavljanje usluge. Ukoliko Pružatelj usluge ne pruži ugovorene usluge u naknadnom roku, Naručitelj će uputiti posljednje upozorenje Pružatelju usluge te ukoliko ni tada Pružatelj usluge ne pruži ugovorene usluge u naknadnom roku, Naručitelj će raskinuti ugovor i naplatiti jamstvo za uredno ispunjenje ugovora iz članka 12. ovog Ugovora.

***UGOVORNA KAZNA***

**Članak 11.**

Za slučaj neispunjavanja i/ili neurednog pružanja usluga iz ovog ugovora ugovara se ugovorna kazna.

Ugovorna kazna za slučaj neispunjavanja i/ili neurednog pružanja usluga iznosi 10 % od vrijednosti naručenih poslova ( uvećano za iznos PDV-a). Neispunjavanje i/ili neuredno ispunjavanje ugovora utvrđuje se nadzorom usluga.

***JAMSTVO ZA UREDNO ISPUNJENJE UGOVORA***

**Članak 12.**

Pružatelj usluge se obvezuje dostaviti Naručitelju jamstvo za uredno ispunjenje ugovora u obliku bankarske garancije, neopozive, naplative na prvi pisani poziv Naručitelja i u njegovu korist, bez prava prigovora, u iznosu od 10% vrijednosti ugovora (bez PDV-a). Navedeno jamstvo Pružatelj usluge je dužan dostaviti Naručitelju u roku od 10 (deset) dana od dana potpisa ugovora o povjeravanju komunalne djelatnosti održavanja javne rasvjete u Zoni I, sklopljenog temeljem okvirnog sporazuma, s rokom valjanosti najmanje 30 dana od izvršenja svih ugovornih obveza.

Nedostavljanje jamstva za uredno ispunjenje ugovora nakon proteka 10 (deset) dana od dana potpisa ugovora obiju ugovornih strana predstavlja razlog za trenutni raskid ugovora.

U slučaju zajednice gospodarskih subjekata jamstvo:

* + - ili mora glasiti na sve članove zajednice, a ne samo na jednog člana zajednice gospodarskih subjekata (svi članovi zajednice gospodarskih subjekata su nalogodavci na bankarskoj garanciji)
		- ili jedan član ili više članova zajednice može/mogu biti nalogodavac, a jamstvo mora sadržavati navod o tome da je riječ o zajednici gospodarskih subjekata (moraju biti navedeni svi preostali članovi zajednice)
		- ili svaki član zajednice gospodarskih subjekata dostavlja zasebno jamstvo za svoj dio garancije (zbroj svih iznosa garancija mora odgovarati iznosu jamstva navedenom u dokumentaciji o nabavi).

Umjesto jamstva za uredno ispunjenje ugovora o obliku bankarske garancije, Pružatelj usluge može dati novčani polog u iznosu od 10 % vrijednosti ugovora o povjeravanju komunalne djelatnosti održavanja javne rasvjete u Zoni I ( bez PDV-a) sklopljenog temeljem okvirnog sporazuma koji se uplaćuje putem naloga za plaćanje na račun GRAD ZADAR – IBAN: HR5924070001852000009, model HR68, poziv na broj 7706 – OIB – gospodarskog subjekta, s naznakom jamstvo za uredno ispunjenje ugovora o povjeravanju komunalne djelatnosti održavanja javne rasvjete u Zoni I, evid.br. VN 110-1/22.

Ako jamstvo za uredno ispunjenje ugovora ne bude naplaćeno, javni naručitelj će ga vratiti odabranom ponuditelju nakon njegova isteka.

Jamstvo za uredno ispunjanje ugovora o povjeravanju komunalne djelatnosti održavanja javne rasvjete u Zoni I naplatit će se u slučaju povrede ugovorenih odredbi.

**Članak 13.**

Ovaj Ugovor prestaje:

* istekom vremena iz članka 2. ovog Ugovora,
* prestankom obavljanja djelatnosti Pružatelja usluga,
* raskidom ovog Ugovora,
* odustajanjem Pružatelj usluge od Ugovora.

**Članak 14.**

Naručitelj može raskinuti ovaj Ugovor u slijedećim slučajevima:

* ako Pružatelj usluge ne obavlja ugovorene usluge sukladno odredbama ovog Ugovora, odnosno na drugi način ne poštuje odredbe ovog Ugovora
* ako Pružatelj usluge ni u naknadnom roku ne obavi ugovorene usluge sukladno odredbama čl. 10. ovog Ugovora
* ako stupe na snagu propisi koji onemogućuju obavljanje djelatnosti održavanja javne rasvjete sukladno odredbama ovog Ugovora.
* ako Gradonačelnik Grada Zadra, temeljem izvješća nadzornih osoba iz članka 6. ovog Ugovora negativno ocijeni kvalitetu obavljanja usluga Pružatelja usluga,
* ako Pružatelj usluge ne dostavi jamstvo za uredno ispunjenje ugovora u roku iz čl. 12. ovog Ugovora.

U slučajevima iz stavka 1. točke 1. do 2. i 4. ovog članka Naručitelj će naplatiti jamstvo za uredno ispunjenje Ugovora.

U slučaju raskida Ugovora od strane Naručitelja, Pružatelj usluge nema pravo potraživanja štete.

**Članak 15.**

U slučaju da Pružatelj usluge za vrijeme trajanja ovog Ugovora, svojevoljno odustane od Ugovora, dužan je nadoknaditi Naručitelju štetu nastalu zbog svojevoljnog odustajanja, uz otkazni rok od 60 dana i gubitka iznosa po danom jamstvu iz članka 12. ovog Ugovora.

Naručitelj ima pravo na naknadu štete i u slučajevima raskida Ugovora utvrđenim člankom 14. stavkom 1. točkama 1. do 2. ovog Ugovora.

***RJEŠAVANJE SPOROVA I ZAVRŠNE ODREDBE***

**Članak 16.**

Sve eventualne izmjene i dopune koje bi se odnosile na ovaj Ugovor potrebno je obostrano pisano potvrditi i priključiti ovom Ugovoru kao njegov sastavni dio.

Sva ostala pitanja koja nisu regulirana ovim Ugovorom rješavat će se u cijelosti prema Zakonu o obveznim odnosima i ostalim važećim propisima.

**Članak 17.**

Svi eventualni sporovi koji nastaju u svezi s izvršenjem ovog Ugovora rješavat će se prvenstveno sporazumno između ugovorenih stranaka.

U slučaju da se nastali spor ne može riješiti sporazumno, odluku će donijeti stvarno nadležni sud u Zadru.

**Članak 18.**

Ovaj Ugovor zaključen je u 7 (sedam) istovjetnih primjeraka (izvornika), od kojih pet (5) za Naručitelja i dva (2) za Pružatelja usluge.

KLASA

URBROJ:

Zadar,

ZA NARUČITELJA ZA PRUŽATELJA USLUGE

GRAD ZADAR

Gradonačelnik

Branko Dukić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_